เมื่อปีที่แล้วสิ้นเดือนกรกฎผมปวดท้องแล้วเข้าโรงบาลส่องกล้องบอกว่ากระเพาะติดเชื่อแช้วก็ให้ยามากินกว่าจะหายดีก็กินยาจนหมด พอขึ้นปีใหม่เดือกมกราคมต้นๆเดือนอาการของผมก็เริ่มมาอีกแต่ทีนี้มันไม่ได้ปวดท้องเหมือนครั้งก่อนแต่มันแสบกลางอกตอนแรกก็นึกว่ามันจะหายไม่ได้กินเป็ได้สองวันครับแล้วหายพอวันสองวันก็กลับมาแสบกลางอกอีกเป็นได้อยุ่4 5 โดยที่ไม่กินเพราะไม่รุ้ว่าเป็นอะไรเลยเซิสหาว่าอาการนี้มันอาการอะไรก็รุ้ว่าอาการนี้มันคืออาการกรดไหลย้อน 4 5 ที่ผ่านมาตอนนั้นผมไม่ได้กินยาเลย ผมกินกาวิสคอนไปวันรุ้งก็ไปหาก็ให้ยามากินทั้งยาน้ำและแค็ปซูนเปนยาลดกรด กินไปกินมาอาการก็ดีขึ้นบวกกับผมกินอาหารตรงเวลา กินได้ไปอาทิดกว่ามันดีจนหายผมเลยหยุดกินกลัวจะดื้อยา เหมือนมันจะกับมาเป็นอีกอยากทราบว่าเชื้อในกระเพาะที่เคยติดมันยังอยู่หรอครับ แต่ไม่ได้ปวดท้องนะครับ แต่แสบร้อนช่วงอกและหลังอาการมันกำเริบคืนวันอาทิตย์อะครับยาวมาถึงคืนวันจันผมนอนไม่ได้เลยครับแล้วบวกกับเหมือนวมันมีอาการใจสั่นคือมันรุ้สึกอยุ่ตลอดเวลาเลยนอนไม่ได้เลยถึงณตอนนี้เลยครับ วันนี้นัดด้วยครับ รบกวนหรอหน่อยนะคีับว่าอาการแบบนี้เป็นอะไร อ่๋อลืมเลยครับอาการแบบนี้มันปลุ๊กผมขึ้นมาโดยอัตโนมัติเลยครับตอนมันตื่นขึ้นมาเองบวกกับอาการแปลกเหมือนใจหวิวๆเหมือนหัวใจเต้นเร็วอะครับ แล้วแบบนี้มันจะเกิดเป็เรื้อรังได้ไหมครับผมกลัว
สวัสดีค่ะ ซันโรคกระเพาะอาหารอักเสบ และโรคกรดไหลย้อน โดยทั่วไปเป็นโรคที่ไม่ร้ายแรงค่ะ ยังไม่ต้องกลัวนะคะ อาการของโรคกระเพาะอาหารอักเสบและโรคกรดไหลย้อนมีความคล้ายคลึงกันค่ะถือเป็นกลุ่มโรคเดียวกันและสามารถเกิดร่วมกันได้บ่อยค่ะ อาการของโรคกระเพาะอักเสบที่พบบ่อยคือ มีอาการปวดบริเวณท้องส่วนบน ตั้งแต่บริเวณใต้สิ้นปี่ลงไปถึงเหนือสะดือ อาจปวดแสบร้อนเหมือนหิวข้าว ปวดบีบ รู้สึกจุกแน่นหน้าอก ท้องอืดท้องเฟ้อ เรอบ่อย คลื่นไส้อาเจียน อาการอาจดีขึ้นหรือแย่ลงเมื่อรับประทานอาหารค่ะ ซึ่งก็มีความคล้ายคลึงกับอาการของซัน นะคะส่วนอาการของโรคกรดไหลย้อน ได้แก่ อาการปวดแสบร้อนจากช่วงอกไปถึงลิ้นปี่ อาการจุกเสียดแน่นคล้ายอาหารไม่ย่อย เรอบ่อย คลื่นไส้หลังรับประทานอาหาร มีน้ำรสเปรี้ยวหรือขมไหลขึ้นมาในปากและลำคอ กลืนลำบากเจ็บคอ ระคายคอ อาจมีอาการอื่นๆด้วย เช่น ไอ เสียงแหบ เป็นต้นค่ะ จะเห็นว่าก็มีความคล้ายคลึงกับอาการของซันเช่นเดียวกันค่ะการตรวจโดยการส่องกล้องที่ซันได้ตรวจเป็นการตรวจเพื่อดูแผลในกระเพาะอาหารและตรวจหาเชื้อที่มักเป็นสาเหตุของกระเพาะอาหารอักเสบเรื้อรังคือเชื้อ H.pyroli ค่ะ ซึ่งหากตรวจเจอการติดเชื้อจะต้องรักษาโดยการให้ยาฆ่าเชื้อด้วยค่ะการดูแลรักษาโรคกระเพาะอาหารอักเสบ ได้แก่ การรับประทานยาฆ่าเชื้อซึ่งต้องรับประทานตามคำแนะนำของแพทย์ค่ะ นอกจากนั้นยังต้อง การรับประทานยากลุ่มยาลดกรดเพื่อช่วยให้กระเพาะอาหารเกิดความสมดุลและช่วยบรรเทาอาการปวดท้องซึ่งอาจจะต้องใช้ยาต่อเนื่องจนกว่าจะหายสนิทดีค่ะ และอาจต้องรับประทานยาเคลือบกระเพาะอาหาร ยาป้องกันอาการคลื่นไส้อาเจียน ยาช่วยการเคลื่อนตัวและช่วยย่อยอาหารและลดแก๊สในกระเพาะอาหารเพื่อลดอาการท้องอืดท้องเฟ้อค่ะ ซึ่งการรักษาโรคกรดไหลย้อนจะใช้ยาในกลุ่มเดียวกันค่ะ เพียงแต่อาจจะไม่ได้ให้ยาฆ่าเชื้อค่ะโรคกระเพาะอาหารอักเสบและโรคกรดไหลย้อนแม้ว่าจะไม่ได้เป็นโรคอันตรายแต่ก็ทำให้มีอาการเรื้อรังได้ค่ะ รวมถึงเชื้อที่เคยตรวจพบอาจจะมีใหม่ได้ค่ะ ดังนั้นการดูแลรักษาจำเป็นต้องอาศัยการรับประทานยาต่อเนื่องตามคำแนะนำของแพทย์และการปรับพฤติกรรมร่วมกันค่ะการดูแลตนเองและปรับพฤติกรรมที่ช่วยรักษาโรคกระเพาะอาหารและกรดไหลย้อนได้แก่ การับประทานอาหารให้ตรงเวลา ในปริมาณที่พอดีในแต่ละมื้อไม่อิ่มแน่นมากเกินไป จะช่วยให้การหลั่งกรดในกระเพาะอาหารเป็นปกติ หลีกเลี่ยงการรับประทานอาหารรสจัด อาหารประเภททอด อาหารรสเปรี้ยวจัด เพราะกระตุ้นให้เกิดการระคายเคืองต่อกระเพาะอาหารได้ หลีกเลี่ยงการดื่มแอลกอฮอล และการสูบบุหรี่ รวมถึงหากิจกรรมที่ผ่อนคลาย ลดความเครียดเพราะความเครียดสามารถกระตุ้นการหลั่งกรดในกระเพาะอาหารได้ค่ะ และไม่ควรเข้านอนหรือออกกำลังกายหลังกินอิ่มค่ะอาการใจสั่น นอนไม่ได้ อาจจะเกิดจากความเครียดและความวิตกกังวลค่ะ จึงอยากให้ผ่อนคลายและรักษาตามคำแนะนำของคุณที่ไปตรวจมาวันนี้นะคะ อาการก็จะค่อยๆดีขึ้นค่ะ โรคนี้รักษาให้หายเป็นปกติได้ค่ะและไม่ได้เป็นโรคร้ายแรงค่ะขอให้อาการดีขึ้นไวไวค่ะอ่านเพิ่มเติมเรื่องโรคกระเพาะอาหารอักเสบและโรคกรดไหลย้อนได้ที่นี่ค่ะโรคกระเพาะอาหารอักเสบโรคกรดไหลย้อน